คาเมนไรเดอร์ชุปเปอร์วัน เป็นภาพยนตร์คาเมนไรเดอร์ลำดับที่ 7 สร้างสรรค์โดยอิชิโนะโมะริ โชทาโร่ ออกอากาศเมื่อวันที่ 17 ตุลาคม ค.ศ. 1980 ถึงวันที่ 3 ตุลาคม ค.ศ. 1981 ทั้งหมด 48 ตอน และมีภาพยนตร์อีก 1 ตอน ส่วนลิขสิทธิ์จัดจำหน่ายรูปแบบวีซีดีเป็นของบริษัท ทีไอจีเอ (TIGA) ใช้ชื่อว่า ซุปเปอร์ไรเดอร์ ซุปเปอร์วัน เนื้อเรื่อง องค์การนาซ่า ได้เริ่มโปรเจกต์ที่จะส่งมนุษย์ไปสำรวจอวกาศเพื่อค้นหาดินแดนใหม่ ที่เรียกว่า 'โปรเจกต์ซุปเปอร์วัน' นำโดยด็อกเตอร์เฮนรี่ ซึ่งเป็นผู้ดูแลโปรเจกต์นี้ โดยมี โอกิ คาซึยะ นักวิทยาศาสตร์ชาวญี่ปุ่น ที่อาสาเข้าร่วมและเสนอตัวเองเข้ารับการผ่าตัดให้เป็นมนุษย์ดัดแปลงซุปเปอร์วัน ที่มีความสามารถพิเศษสามารถยังชีพอยู่ได้ในสภาวะต่าง ๆ ที่อาจจะพบเจอนอกโลกได้ การผ่าตัดผ่านไปอย่างราบรื่น แต่ระหว่างการทดสอบพลังและความสามารถของซุปเปอร์วัน คาซึยะได้ตรวจพบผู้บุกรุกกลุ่มหนึ่งเข้าโดยบังเอิญ ซึ่งเป็นมนุษย์ต่างดาวที่เดินทางมาจากดาวเคราะห์เทรามาริ กลุ่มดาว B-52 ซึ่งอยู่นอกระบบสุริยะ พวกมันหวังเปลี่ยนมนุษยชาติให้กลายเป็นยูโทเปีย ซึ่งพัฒนาจากสิ่งมีชีวิตอ่อนแอให้มีความแข็งแกร่ง ภายใต้การชี้นำของพวกมัน และยังต้องการให้ด็อกเตอร์เฮนรี่ช่วยเหลือ โดยให้มอบข้อมูลของซุปเปอร์วันให้ แต่ได้รับการปฏิเสธ เฮนรี่จึงถูกขู่ว่า ภายในหกชั่วโมงหากไม่นำข้อมูลมาให้ ฐานทดลองจะถูกทำลาย หลังจากนั้นไม่นานอุปกรณ์ควบคุมการแปลงร่างก็ถูกทำลายโดยยางาตะ หนึ่งในนักวิทยาศาสตร์ที่ถูกพวกมันข่มขู่ โดยขู่ว่าจะสังหารเมียและลูก ด็อกเตอร์เฮนรี่จึงพาคาซึยะมาที่รถประจำตัวของเขา วีแมชชีน และ บลูเวอร์ชั่น พร้อมบอกให้เขารีบค้นหาวิธีแปลงร่างด้วยตนเองให้เร็วที่สุด และ ด็อกเตอร์เฮนรี่ก็โทรศัพท์หาทานิ เพื่อขอให้ช่วยดูแลคาซึยะต่อจากเขา หลังหกชั่วโมงผ่านไป การโจมตีก็เริ่มขึ้น ด็อกเตอร์เฮนรี่ถูกมือสังหารกำจัดในที่สุด ห้องทดลองก็ถูกทำลาย และในช่วงเวลาคับขันนั้นก็เกิดปาฏิหาริย์ขึ้น คาซึยะก็ได้เปิดระบบแปลงร่างโดยบังเอิญ จึงทำให้เขาหลบหนีได้ และรีบมุ่งหน้ากลับญี่ปุ่นด้วย วีแมชชีน 6 เดือนหลังจากเหตุการณ์นี้ คาซึยะเข้ารับการฝึกวิชามวยเส้าหลิน หรือ โชรินเค็น จากพระอาจารย์เก็นไคแห่งสำนักเที่ยงธรรม เขาได้รับการฝึกและทำการทดสอบใหญ่เพื่อฝึกฝนวิธีการแปลงร่าง เขาต้องสู้กับนักสู้หนึ่งร้อยคน และสองคนสุดท้ายคือ รุ่นพี่ของเขา เบ็งเคย์ และพระอาจารย์เก็นไค เป็นคนสุดท้าย ขณะที่เขาประมือกับพระอาจารย์เก็นไค เขาถูกจับเหวี่ยงตกลงจากหน้าผา ซึ่งเขาได้ค้นพบวิธีแปลงร่างในตอนนั้นเอง จากนั้น ซุปเปอร์วัน ได้ปรากฏตัวขึ้นเพื่อขัดขวางแผนชั่วร้ายของเหล่าปิศาจด็อกม่า และเปิดศึกกับจักรวรรดิด็อกม่าอย่างเต็มที่ ตัวละคร คาเมนไรเดอร์ซุปเปอร์วัน / โอกิ คาซึยะ (沖 一也) ชายหนุ่ม อายุ 31 ปี เป็นนักวิทยาศาสตร์ชาวญี่ปุ่น ที่เข้าร่วมโครงการสำรวจอวกาศของนาซ่า เขาได้เสนอตัวเข้ารับการผ่าตัดร่างกายเป็นซุปเปอร์วัน โดยผู้ที่ผ่าตัดให้คือ ด็อกเตอร์เฮนรี่ เดิมทีคาซึยะเข้ารับการผ่าตัดเพื่อภารกิจการสำรวจอวกาศ แต่เมื่อองค์กรด็อกม่ารุกรานโลก พลังของซุปเปอร์วัน จึงถูกนำมาใช้ในการต่อสู้ไปโดยปริยาย อนึ่ง คาซึยะได้ร่ำเรียนวิชาหมัดเซคิชินโชรินเค็น หรือเพลงหมัดเส้าหลินจากสำนักเที่ยงธรรม จนเชี่ยวชาญ จึงทำให้เขาใช้พลังของซุปเปอร์วัน ต่อสู้ได้อย่างมีประสิทธิภาพ และมีการพลิกแพลงกระบวนท่า จนก่อให้เกิดท่าไม้ตายใหม่หลากหลายรูปแบบ ส่วนชื่อคาเมนไรเดอร์ถูกเรียกครั้งแรกโดยทานิในตอนที่ 2 ทานิ เกนจิโร่ (谷 源次郎) เพื่อนสนิทของด็อกเตอร์เฮนรี่ อายุ 47 ปี เขาได้เดินทางมาช่วยโอกิ คาซึยะ ตามคำขอของด็อกเตอร์เฮนรี่ก่อนที่จะเสียชีวิต หลังจากนั้นเป็นต้นมา ทานิก็ได้ให้การช่วยเหลือคาซึยะในหลาย ๆ ด้าน ไม่ว่าจะเป็นดูแลการฝึกวิชาของคาซึยะ หรือช่วยหาเบาะแสของพวกด็อกม่า ทานิเคยปรากฏตัวมาก่อนในซีรี่ย์ก่อนหน้าอย่าง สกายไรเดอร์ คุซานามิ ฮารุมิ (草波 ハルミ) เป็นพนักงานที่ทำงานอยู่ที่ร้านของทานิ แอบชอบคาสึยะอยู่ แต่จนถึงตอนจบ ก็ยังไม่รู้ว่าคาซึยะคือซุปเปอร์วัน อายุ 20 ปี คุซานามิ เรียว (草波 良) น้องชายของฮารุมิ อายุ 11 ปี มักจะแวะเวียนมาที่ร้านของทานิอยู่บ่อยๆ โคสุกะ มาซาโอะ (小塚 政夫) ชายหนุ่มท่าทางขี้เล่น เป็นลูกมือของทานิ มีชื่อเล่นว่าโชโร่ และมักจะเรียกคาซึยะว่าลูกพี่เสมอ อายุ 25 ปี พระอาจารย์เก็นไค (玄海老師) เจ้าอาวาสแห่งวัดเส้าหลินสำนักเที่ยงธรรม อายุ 60 ปี เป็นผู้ถ่ายทอดวิชาเพลงหมัดเส้าหลินให้แก่คาซึยะ นอกจากนี้อาจารย์เก็นไคยังเป็นผู้ให้คำแนะนำ จนกระทั่งคาซึยะค้นพบวิธีการแปลงร่างได้ด้วยตัวเอง เบ็งเคย์ (弁慶) ศิษย์พี่ของคาซึยะ ซึ่งเป็นผู้ช่วยมือขวาของผู้เฒ่าเก็นไค คอยดูแลการฝึกวิชาของคาซึยะ องค์กรฝ่ายอธรรม อาณาจักรด็อกม่า องค์กรชั่วร้ายจากนอกอวกาศ ระบบดาว เนบิวล่า B-25 ที่มีเป้าหมายรุกรานโลก โดยใช้เหล่ามนุษย์ดัดแปลงเป็นกำลังรบ จักรพรรดิ เทเรอร์มาคุโระ (帝王テラーマクロ) / ไคเซอร์โครว์ (カイザーグロウ) ประมุขของอาณาจักรด็อกม่า อายุ 52 ปี นิสัยมักใหญ่ใฝ่สูงและเลือดเย็นเป็นที่สุด สามารถกำจัดผู้ใต้บังคับบัญชาที่ทำงานพลาดทิ้งได้โดยไม่แยแส มีสัตว์เลี้ยงเป็นอีกา สามารถแปลงร่างปิศาจเป็น ไคเซอร์โครว์ ได้ เมกาลโชกุน (メガール将軍) / ชินิงามิ บัฟฟาโล่ (死神バッファロー) มือขวาของเทเรอร์มาคุโระ อายุ 40 ปี เป็นผู้บัญชาการกองทัพด็อกม่า ในอดีตเขาเป็นมนุษย์ชื่อ โอคุซาวะ มาซาโตะ ซึ่งเคยเป็นสมาชิกขององค์การ นาซ่า ที่เคยเข้ารับการผ่าตัดดัดแปลงเพื่อการสำรวจอวกาศ เมื่อห้าปีก่อน ทว่าการผ่าตัดผิดพลาด ส่งผลให้เขาโกรธแค้นสมาชิกองค์การ และตัดสินใจเข้าร่วมกับกองทัพด็อกม่า จนได้เป็นถึงขุนพล เขาได้แปลงร่างเป็น ชินิงามิ บัฟฟาโล่ เพื่อเข้าต่อสู้กับคาเมนไรเดอร์ซุปเปอร์วัน ในศึกตัดสิน และพ่ายแพ้ไปด้วยท่า ซุปเปอร์ไรเดอร์ ลูกถีบประกายแสง ด็อกม่าไฟเตอร์ (ドグマファイター) ทหารระดับล่างของด็อกม่า ปกติจะปรากฏตัวเป็นกลุ่ม หน่วยคุ้มกันด็อกม่า (ドグマ親衛隊) องค์รักษ์ของเทเรอร์มาคุโระ มีสถานะสูงกว่าทหารด็อกม่าทั่วไป และมีพลังแข็งแกร่งกว่า จินด็อกม่า เป็นองค์กรชั่วร้ายกลุ่มที่ 2 ที่ปรากฏตัว หลังจากอาณาจักรด็อกม่าล่มสลาย มาจากกลุ่มดาว B-52 เช่นเดียวกับเทเรอร์ มาคุโระ จอมพลปีศาจ (悪魔元帥) / ซาตานสเนค (サタンスネーク) ผู้นำของจินด็อกม่า อายุ 45 ปี สามารถแปลงร่างเป็นปิศาจงู ซาตานสเนค ได้ มีดาบเป็นอาวุธคู่กาย ราชินีภูตพราย (妖怪王女) / ซาตานดอล (サタンドール) ปิศาจหญิงหนึ่งในผู้บริหารของจินด็อกม่า อายุ 23 ปี ถนัดใช้พลังมายา หรือ ภาพลวงตาโจมตีคู่ต่อสู้ ผู้บังคับบัญชา โอนิกะ (鬼火司令) / โอนิบิบินบะ (オニビビンバ) หนึ่งในผู้บริหารของจินด็อกม่า อายุ 70 ปี ถนัดใช้พลังเหนือธรรมชาติและเปลวไฟในการต่อสู้ ดร.วิญญาณ (幽霊博士) / โกลด์โกสต์ (ゴールドゴースト) มันสมองของฝ่ายบริหารจินด็อกม่า อายุ 43 ปี ฉลาดเป็นกรด มักเป็นผู้วางแผนในการส่งมนุษย์แปลงไปก่อเหตุ เสนาธิการแม่มด (魔女参謀) / มาโจรินกะ (マジョリンガ) ที่ปรึกษาคนสนิทของจอมพลปิศาจ อายุ 32 ปี ถนัดใช้พลังควบคุมพืชในการต่อสู้ จินไฟเตอร์ (ジンファイター) ทหารระดับล่างของจินด็อกม่า มักปรากฏตัวเป็นจำนวนมากพร้อม ๆ กัน ไฟว์แฮนด์ ถุงมือสารพัดประโยชน์ทั้ง 5 คู่ของซุปเปอร์วัน เดิมสร้างขึ้นเพื่อใช้ในการสำรวจดาวเคราะห์ต่าง ๆ แต่เมื่ออาณาจักรด็อกม่ารุกรานโลก ไฟว์แฮนด์จึงถูกนำมาใช้ในการต่อสู้ไปโดยปริยาย ซุปเปอร์แฮนด์ ถุงมือพื้นฐานของซูเปอร์-1 (สีเงิน) ลักษณะเด่นคือพู่ที่สันแขน มีพลังต่อยที่รุนแรงถึง 30 ตัน แต่ก็เอื้อต่อการเคลื่อนไหวที่รวดเร็ว ทำให้คาซึยะสามารถใช้ได้ดีกับวิชาหมัด โชรินเค็น อิเล็คทริคแฮนด์ ถุงมือพลังไฟฟ้า (สีน้ำเงิน) สามารถสร้างและปล่อยพลังไฟฟ้าได้แรงสูงสุด 300,000,000 โวลต์ โดยยิงออกจากมือไปโจมตีศัตรูได้โดยตรง นอกจากนี้ยังสามารถใช้มอบพลังงานให้กับอุปกรณ์ไฟฟ้าบางอย่างได้ด้วย พาวเวอร์แฮนด์ ถุงมือจอมพลัง (สีแดง) เพิ่มกำลังแขนมหาศาลให้กับซุปเปอร์วัน สามารถยกสิ่งของที่มีน้ำหนักมากได้ถึง 50 ตัน เรดาร์แฮนด์ ถุงมือเรดาร์ (สีทอง) บริเวณหลังมือจะมีจอแสดงผลติดตั้งอยู่ สามารถยิงเรดาร์เพื่อค้นหาพิกัดของศัตรู และสามารถยิงมิสไซล์ขนาดเล็กเพื่อโจมตีได้อีกด้วย เรย์เน็ตสึแฮนด์ (ฟรีซฮีทแฮนด์) ถุงมือพลังไฟ-น้ำแข็ง (สีเขียว) โดยถุงมือด้านซ้ายสามารถพ่นไฟความร้อนสูงถึง 10,000 องศาได้ และ ถุงมือด้านขวา สามารถปล่อยแก๊สเยือกแข็งเฉียบพลันได้ ไรเดอร์แมชชีน V-แมชชีน / V-เจ็ท รถมอเตอร์ไซค์ประจำตัวของซุปเปอร์วัน มีพื้นฐานมาจาก Harley Davidson ผู้ที่สร้างให้คือ ด็อกเตอร์เฮนรี่ สามารถเปลี่ยนโหมดเป็น วี-เจ็ท และสามารถทำความเร็วได้สูงสุดถึง 1340 km/h บลูเวอร์ชั่น มอเตอร์ไซค์คันที่ 2 ของซุปเปอร์วัน ลักษณะเป็นมอเตอร์ไซค์วิบาก สำหรับขับขี่ในภูมิประเทศที่เข้าถึงยาก เพลงประกอบ ;เพลงเปิด 'Kamen Rider Super-1' เนื้อเพลงโดย: Shotaro Ishinomori องค์ประกอบ: Shunsuke Kikuchi ศิลปิน: Shunsuke Takasugi และ Kōrogi '73 ;เพลงปิด 'Hi o Fuke Rider Ken' ('The Fiery Rider Fist') (กำปั้นเพลิงไรเดอร์) เนื้อเพลงโดย: Saburō Yatsude องค์ประกอบ: Shunsuke Kikuchi ศิลปิน: Shunsuke Takasugi และ Korōgi '73 ตอนที่: 1-23 'Junior Rider Tai no Uta' ('The Song of the Junior Rider Team') (เพลงของหน่วยจูเนียร์ไรเดอร์) เนื้อเพลงโดย: Kei Akai องค์ประกอบ: Shunsuke Kikuchi ศิลปิน: Ichirou Mizuki กับ Columbia Yurikago-kai และ Kōrogi '73 ตอนที่: 24-48 รายชื่อตอน ลำดับ ชื่อตอน วันออกอากาศ คาเมนไรเดอร์ซุปเปอร์วัน เดอะมูฟวี่ ภาพยนตร์เรื่องนี้ออกฉายเมื่อวันที่ 14 มีนาคม พ.ศ. 2524 และอำนวยการสร้างโดยTōru Hirayama ;เนื้อเรื่อง เป็นเรื่องราวของชนเผ่ามาตากิซึ่งมีถิ่นที่อยู่อาศัยอยู่บนภูเขาในทางตอนเหนืองของประเทศญี่ปุ่น อยู่ใน หมู่บ้าน ยามาบิโกะ ได้โดนพวก ด็อกม่า ที่นำโดย เมกาลโชกุน เข้าโจมตี เพื่อ แย่งชิง ยานมังกรในตำนาน ซึ่งเป็น ยานมังกรบิน ที่สร้างจาก จักรพรรดิของประเทศจีน เมื่อ 3,000 ปีก่อน เมื่อจักรพรรดิ ได้พ่ายแพ้ให้กับ พวกเหล่าคนชั่วร้ายในยุคนั้น พระองค์ได้ย้ายถิ่นฐานมายังหมู่บ้าน ยามาบิโกะ และได้ทำการซุกซ่อน ยานมังกรบิน เอาไว้ โดยมีคนในหมู่บ้าน ซึ่งสืบทอดกันมารุ่นสู่รุ่น ผลัดเปลี่ยนกันดูแลมาจนถึงปัจจุบัน ;นักแสดง Shunsuke Takasugi เป็น Kamen Rider Super-1 Nobuo Tsukamoto เป็น Jiro Tanihara Hiroshi Miyauchi เป็น Shiro Kazami / Kamen Rider V3 (Voice) ซ